Vleesbaai - Mullerlaan 33 | LekkeSlaap
Vleesbaai - Mullerlaan 33 is teen die strand in Vleesbaai geleë en het slaapplek vir 8 gaste.
Die huis bied privaatheid en het direkte toegang tot die strand. Daar is 4 slaapkamers en 3 badkamers met storte. Die hoofslaapkamer het 'n dubbelbed en die ander kamers het elk 2 enkelbeddens. 2 van die badkamers is in die hoofhuis en die derde badkamer is by die agterdeur. Gaste moet hulle eie handdoeke saambring.
Die oopplan-kombuis het 'n stoof, oond, mikrogolfoond, yskas, koffie- en teemaakgeriewe en 'n eetarea. Die sitarea het 'n TV en gaste moet asseblief hul eie dekodeerder en slimkaart vir DStv saambring.
Die leefarea lei na 'n toegeboude stoep met ingeboude braaigeriewe en 'n uitsig oor die see. Daar is parkeerplek vir 3 voertuie waarvan 2 onderdak is. Daar is ook 'n waskamer met 'n wasmasjien en 'n wasgoeddraad.
Vleesbaai is eksklusief vir inwoners en toegang word met 'n hek beheer. Die dorp het 'n winkel wat stapafstand van die huis af is. Mosselbaai is net 30 km daarvandaan en George is net 70 km daarvandaan.
Geen troeteldiere word toegelaat nie en die huis is nie geskik vir jong kinders (2 jaar en jonger) nie. Nie meer as 8 gaste word toegelaat nie en streng boetes sal geld indien hierdie limiet oorskry word.